**KOKEMÄEN NUORTEN VAIKUTTAJARYHMÄN TOIMINTASÄÄNTÖ 2019 – 2021**

**1 § Nuorten vaikuttajaryhmä toiminnan tavoite**

Tavoitteena on toiminnan vakiinnuttaminen ja nuorten sitouttaminen toimintaan yhdeksi

toimikaudeksi, joka kestää kaksi lukuvuotta, seuraavin toimenpitein ja oikeuksin:

*1) Kaupunginhallitus asettaa nuorten vaikuttajaryhmän yhdeksi toimikaudeksi, ja sen*

*asema osana kaupungin asukkaiden vaikuttamiskokonaisuutta pidetään selkeänä.*

*2) Nuorten vaikuttajaryhmän toimintaedellytykset turvataan; sillä on ohjaaja ja*

*resursseja.*

*3) Nuorten vaikuttajaryhmä ottaa kantaa nuoria koskeviin asioihin laajasti kaupungin*

*eri toimialoilla.*

*4) Nuorten vaikuttajaryhmä saa vaikuttaa neliportaisesti asioiden*

*a) suunnitteluun, b) valmisteluun, c) toteutukseen ja d) seurantaan.*

Tavoitteena on lisätä nuorten vaikuttajaryhmän tunnettavuutta kaupungissa, ja täten

kehittää nuorten osallisuustoimintaa. Lisäksi tavoitteena on edistää nuorten kokous- ja

neuvottelutaitoja sekä virallisten asiakirjojen luomista.

**2 § Nuorten vaikuttajaryhmän valinta ja jäsenyys**

Nuorten vaikuttajaryhmään valitaan enintään 15 jäsentä - nuorten asioihin vaikuttamisesta

kiinnostunutta nuorta. Ryhmään valitaan oppilaitoskohtaisilla ja yleisillä (nuorisolain alaiset

nuoret) vaaleilla. Jos ehdokkaita on vähemmän kuin paikkoja vaikuttajaryhmässä, vaaleja

ei järjestetä vaan kaikki halukkaat pääsevät mukaan. Nuorten vaikuttajaryhmä toimii

poliittisesti sitoutumattomana ryhmänä, jolloin valittu jäsen ei voi toimia politiikassa. Iältään

vaikuttajaryhmän jäsenet voivat olla 12 – 29 – vuotiaita ikäryhmänsä edustajia

(nuorisolakiin perustuva ikä).

Nuorten vaikuttajaryhmän jäsenten oikeudet ja velvollisuudet:

* edustaa kaupungin nuoria (osallistumisoikeus / - velvollisuus)
* ottaa kantaa ikäryhmäänsä koskevaan päätöksentekoon (kuulluksi tuleminen)
* sitoutua osallistumaan aktiivisesti toimintaan kahden toimikauden ajaksi; esteellisenä huolehtia varajäsenen osallistumisen. (aktiivinen osallisuus)
* saada koulutusta vaikuttamiseen
* verkostoitumiseen ja yhteistyöhön

Nuorten vaikuttajaryhmän jäsenet sitoutuvat osallistumaan aktiivisesti toimintaan koko

toimikaudeksi; esteellisyys on etukäteen ilmoitettava pätevästä syystä. Jäseniltä

edellytetään säännöllistä osallistumista; kolmen (3) perättäisen poissaolon jälkeen

jäsenen tulee jättää kirjallinen eroanomus perusteluineen vaikuttajaryhmän

käsiteltäväksi. Mikäli jäsen haluaa erota vaikuttajaryhmästä, hänen tulee anoa eroa

perusteluineen vaikuttajaryhmältä. Erotapauksissa jäsenen tulee järjestää itselleen

uusi jäsen edustamastaan yhteisöstä (oppilaitokset / nuorten työpaja) yhteistyössä

nuorisotyöntekijän kanssa, jonka jälkeen nuorten vaikuttajaryhmä hyväksyy

jäsenen.

Vaikuttajaryhmä valitaan kahden vuoden välein eli joka toinen vuosi, jolloin ryhmään

valitaan jäsenet toimintakaudeksi. Jokaisen valinnantekotoimikauden (2. vuosi)

ensimmäinen kokous toimii myös ryhmän järjestäytymiskokouksena, jolloin:

* Käydään läpi jäsenten eri roolit, jonka jälkeen ryhmä valitsee puheenjohtajan (pj.),
* varapuheenjohtajan (vpj.) sekä sihteerin (sihteeri voi olla myös kiertävä, jolloin pj:n ja vpj:n sijaan muut jäsenet toimivat sihteerinä kukin kerrallaan).
* Käydään läpi, ja mahdollisesti päivitetään toimintasäännöt ja - suunnitelma sekä mahdollinen talousarvio.
* Kokoukset ovat päätösvaltaisia, kun kokoukseen osallistuu yli puolet jäsenistä.
* Myönnetään edelliselle toimintaryhmälle vastuuvapaus, jolloin vastuu ryhmän toiminnasta siirtyy heti uudelle ryhmälle.
* Käydään läpi yhteystiedot.

**3 § Nuorten vaikuttajaryhmän toiminta ja tehtävä**

Nuorten vaikuttajaryhmä kokoontuu kuukausittain puheenjohtajan kutsumana, muutoin

tarvittaessa. Nuorten vaikuttajaryhmän istuntoa johtaa toimintavuodeksi valittu

puheenjohtaja ja hänen poissa ollessa varapuheenjohtaja. Vaikuttajaryhmän jäsenet

valitsevat toimikauden ensimmäisessä kokouksessaan puheenjohtajan sekä

varapuheenjohtajan.

Vaikuttajaryhmän tehtävät:

* laatii toimintasuunnitelman yhdessä ohjaajan kanssa
* päättää vaikuttajaryhmälle myönnetyistä määrärahoista
* käyttää puhevaltaa ja toimii lausuntojen antajana
* tekee aloitteita
* tekee yhteistyötä oppilaskuntien yms. tahojen kanssa
* valmistelee ja vastaa tapahtumista
* laatii toimintakertomuksen
* rakentaa aktiivisella yhteistyöllä oppilaskuntien kanssa nuorten vaikuttamiseen ja osallistumiseen liittyviä menetelmiä ja malleja

**4 § Nuorten vaikuttajaryhmän asema kaupungin hallinto-organisaatiossa**

Nuorten vaikuttajaryhmä toimii kaupunginhallituksen alaisena toimintaryhmänä. Nuorten

vaikuttajaryhmällä ei ole lopullista päätösvaltaa, mutta aloittein ja kannanotoin sillä on

mahdollisuus vaikuttaa päätöksentekoon ja nostaa esille tarpeelliseksi katsomiaan

asioita.

**5 § Toimikausi**

Nuorten vaikuttajaryhmän toimikausi on kaksi lukuvuotta (syys- ja kevätlukukaudet).

Toimikausi alkaa syksyn ensimmäisestä kokouksesta, ja loppuu seuraavan nuorten

vaikuttajaryhmän myöntämään vastuuvapauteen